in
Van janne van molenbeke
vonnisse vanden gedinge hangen tusschen janne van molenbeke
die beleyt is tot allen den haefliken goeden reyneers huestiaul
in deen zijde en henricke wouters van wavre in dande zijde vander
haven hier nae genoempt de welke bleve sijn nae de doot jans
wilen huestiaul brueder soen des voirs reyners te weten iii bedde
met hoen toebehoirte iiii ketelen iiii panne iii motteelen potte
een nuwe tyeke xi paer slapelaken iii lb vlas een dosijne tenen
scotelen een wasel yser eene hael eene roester ii lange amelaken
i corte amelaken ii paer dweelen een scrijne een kiste een coffer
een dosyne cussen vii drivoete eene grote setel xiiii gripen
te xl plc Ite noch alrehande ande have dieme niet genoemen
en kan welke haeflike goede de voirs henrick wouters meynde
dat hem de voirs jan wilen ha huesteaul hem in ghisten
gegeve soude hebben daer op dat de voirs jan van molebeke
dede seggen met sinen voirsprake dat hij hem kende de
helcht vander voirs haven maer dander helcht hoepte hij
dat hem en sinen beleide volgen soude want men also gheen
hafelike goede ewech gheve en mochte en selve behouden
want dat een ongebroemde ghiste wae en dat hem dat aen
sijn beleit vander helcht vande voirs haefliken goede gheen
onstade domn en soude was uutgedragen bij den hen den scepen
van loven t manissen des meyers met desen woirden dat
jane van molenbeke voirs en sinen beleyde de helcht vande
voirs haefliken goeden volgen selen cor joh de borch bald de
guio walt pynoc iunioe et goess ouder et dyons bove
scab lov et ar vande velde scab lov aug xxii ano xxx
o
e